Erakondade suhtumine eripensionidesse on olnud vastuoluline. Valitsuse poolt 2. juunil 1997 heaks kiidetud pensionireformi kontseptuaalsed alused võttis suuna eripensionide vähendamisele, nägemata ette nende kaotamist: "Pensionisüsteemis eriõigusi omavate isikute kategooriaid vähendatakse. /…/ õigused hüvitistele peaks olema võimalikult ühetaolised ja üldjuhul ei ole põhjendatud erinevate gruppide erinev kohtlemine. /…/ Uus pensionisüsteem peab olema võimalikult universaalne. Erandite  tegemisel või pensionilisade määramisel peab nende finantseerimine toimuma väljaspool põhisüsteemi."